|  |  |
| --- | --- |
| Numri i lëndës: | 2019:072768 |
| Datë: | 10.10.2019 |
| Numri i dokumentit: | 00565532 |

**P.nr.60/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e sekretares juridike Lindmire Begolli, në çështjen penale ndaj të akuzuarit E D nga fshati G, Komuna Pejë, për shkak të veprës penale asgjësimi apo dëmtimi i pasurisë nga neni 333 par. 1 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II.nr.44/2019 të datës 28.01.2019, pas mbajtjes së shqyrtimit fillestar me datë 25.09.2019, në prezencë të Prokurorit të shtetit Lumturije Hoxha, të akuzuarit E D, e në mungesë të palës së dëmtuar M SH merr këtë:

**A K T GJ Y K I M**

I akuzuari E D i biri i N dhe i nënës L e gjinisë H, i lindur me datë .., në fshatin G, Komuna Pejë, ku edhe jeton, ka të kryer shkollën e mesme, punëtor krahu, i pa martuar, i gjendjes së mesme ekonomike, i identifikuar në bazë të letërnjoftimit me nr..., shqiptar, shtetas i Republikës së Kosovës, mbrohet në liri.

**ËSHTË FAJTOR**

**Për shkak se:**

Me datë 11.01.2019, rreth orës 03:00 min, në Pejë, në rrugën B L pikërisht te Hoteli SH, me dashje e dëmton pasurin e tjetrit dhe atë të dëmtuarit M SH (pronar i hotelit), në atë mënyrë që i pandehuri shkon në vendin e lartshënuar dhe nga recepsionisti i Hotelit B B kërkon që ta lejoj të shkon në dhomën me nr... të këtij Hoteli në të cilën banonte një vajzë dhe kur recepsionisti nuk i lejon që të shkon në atë dhomë i pandehuri fillimisht e shanë e pastaj në shenjë revolte nga vetura të cilën e kishte parkuar në parkingun e hotelit merr një bisht të sëpatës dhe me të i thyen xhamat e hotelit, me çrast të dëmtuarit i shkakton dëme materiale në vlerë prej 2.160€ (dy mijë e njëqindë e gjashtëdhjetë) euro,

-Me çka ka kryer vepër penale, “asgjësimi apo dëmtimi i pasurisë” nga neni 333 par.1 të KPRK-së,

Andaj, gjykata duke u bazuar në nenin 7,41,42,43,46,73, të KPK-së, nenit 333 par.1 të KPRK-së, si dhe nenit 365 të KPPRK-së, të akuzuarit E D i shqipton:

**DËNIM ME GJOBË**

Ashtu që të akuzuarit E D, i cakton dënim me gjobë në shumë prej 800€ (tetëqind euro ) e të cilin dënim është i obliguar që ta paguaj në afat prej 90 ditësh pas plotfuqishmërisë së aktgjykimit,

Nëse i akuzuari i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, në kohëzgjatje prej 40 ditësh, duke llogaritur një ditë burgim për çdo 20 euro të gjobës.

I akuzuari obligohet që në emër të shpenzimeve të procedurës penale të paguaj shumën prej 50€, në emër të paushallit gjyqësor shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar M SH nga fshati P, Komuna Pejë për realizimin e kërkesës pasurore juridike udhëzohet në kontest të rregullt civil.

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr.44/2019 të datës 28.01.2019, ndaj të akuzuarit E D nga fshati G, Komuna Pejë, për shkak të veprës penale asgjësimi apo dëmtimi i pasurisë nga neni 333 par. 1 të KPRK-së.

Gjykata ka caktuar shqyrtimin fillestarë me datë 25.09.2019, Pas leximit të aktakuzës nga ana e Prokurorit të shtetit PP/II.nr.44/2019 të datës 28.01.2019, në seancën e shqyrtimit fillestar, gjykata është bindur se i akuzuari i ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë dhe i akuzuari ka deklaruar se i ka kuptuar të gjitha pasojat e pranimit të fajësisë dhe e pranon fajësinë për vepër penale me të cilën ngarkohet, deklaron se që në fillim e ka pranuar fajësisn lidhur me ketë vepër penale, qysh kur është intervistuar në polici dhe në prokurorin e shtetit dhe për çka është i penduara dhe kërkon falje para Gjykatës dhe palës së dëmtuar e cila nuk është prezent në ketë seancë fillestare, para Gjykatës i kërkon falje dhe nuk ka pasur diçka personale me palën e dëmtuar, ka pasur raporte të mira me palën e dëmtuar M SH, por në kohën kur e ka kryer vepën penale për të cilën akuzohet ka qenë i dehur dhe përqindja e alkoolit në gjak ka qenë 1.31 dhe palës së dëmtuar i kërkon falje dhe shpreh gatishmëri që t’ia paguaj dëmin e shkaktuar, është njoftuar me dispozitivin e aktakuzës dhe me lartësinë e dëmit që pretendon i dëmtuari që ia ka shkaktuar dhe shpreh gaditshmërin që tija kompensoj dëmin ose me marrëveshje gjyqësore ose nëse nuk arrin përmes kontestit civil.

Prokurori i shtetit ka deklaruar se pajtohet me pranimin e fajësisë nga ana e të akuzuarit, i propozon Gjykatës që të pranoj pranimin e fajësisë nga ana e të akuzuarit dhe i njëjti të çmohet si pranim i vullnetshëm dhe i sinqertë me rastin e marrjes së vendimit.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë paraqet shprehje të lirë të vullnetit të të akuzuarit, pasi që ai e ka kuptuar natyrën dhe pasojat e pranimit të fajësisë.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: raporti i policit Zeqir Aliu me nr. të I.K 7992 i datës 11.01.2019, raporti i oficerit Bajram Leka KPS.8843 i datës 11.01.2019, deklarata e viktimës M Zeka e dhënë në polici me datë 11.01.2019 si dhe ajo në PTH-Pejë me datë 24.01.2019, deklarata e dëshmitarit B B e dhënë në polici me datë 11.01.2019, si dhe ajo në PTH-Pejë, deklarata e të pandehurit E D dhënë në polici me datë 11.01.2019 si dhe ajo në PTH-Pejë me dt.23.01.2019, raporti i këqyrjes së vendit të ngjarjes me nr. 026-2019 të datës 11.01.2018, dëftesa mbi konfiskimin e pronës me nr.2019-DA-0069, fletë kontrolli-Mjekësor për nr. të rastit 2019-DA-0069, dy fatura mbi rikuperimin e dëmit nr.0-0263-2019 të datës 18.01.2019 dhe al-19 e datës 22.01.2019, fotoalbumi dhe shkresat e tjera të lëndës, gjykata erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, është penduar, pati sjellje korrekte në shqyrtim fillestar, për gjykatën nuk ka të dhëna se i njëjti më parë ka ra ndesh me ligjin, ndërkaq nga rrethanat rënduese për të akuzuarin e lartcekur gjykata nuk ka gjetë asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në paguarjen e shpenzimeve të procedurës penale të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Konform nenit 463 të KPPK-së, gjykata e udhëzoi palën e dëmtuar M SH nga fshati Poqest, Komuna Pejë, për realizimin e kërkesës pasurore juridike në kontest të rregullt civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.60/19.**

**Sekretare juridike Gjyqtari i vetëm gjykues**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.